Sep 20,2015
ఇండియన్‌ బ్యాంక్‌లో ఎంఎస్‌ఎంఈ మేళా
   నవతెలంగాణ, వాణిజ్య విభాగం: సూక్ష్మ, చిన్న, మధ్య తరహా (ఎంఎస్‌ఎంఈ) పరిశ్రమలకు తగిన తోడ్పాటును అందించేందుకు గాను 'ఇండియన్‌ బ్యాంక్‌' హైదరాబాద్‌ జోన్‌ పరిధిలో శనివారం ఎంఎస్‌ఎం మేళాను నిర్వహి ంచింది. జోన్‌లోని మొత్తం 46 శాఖలలో ఈ మేళా అందుబాటులో ఉండే లా మొత్తం పది క్లస్టర్లలో మేళాను నిర్వహించనున్నారు. ఈ సందర్భంగా బ్యాంకు ప్రధాన కార్యాలయంలో ఏర్పాటు చేసిన కార్యక్రమానికి ఇండియన్‌ బ్యాంకు జనరల్‌ మేనేజరు, జోనల్‌ మేనేజర్‌ జి.లక్ష్మీపతి రెడ్డి అధ్యక్షత వహించి మాట్లాడుతూ ఎంఎస్‌ఎంఈ విభాగంలో తమ బ్యాంక్‌ ఇప్పటి వరకు సుమారు రూ.16196 కోట్ల మేర ఆర్థికసాయం అందించినట్లు తెలిపారు. ఈ విభాగంలో అమలులో ఉన్న పలు పథకాలను గురించి ఆయన వినియోగదారులకు వివరించారు. క్లస్టర్‌ బ్రాంచీ మేనేజరు, హైదరాబాద్‌ ప్రధాన శాఖ డీజీఎం లక్ష్మీ నారాయణ ఎంఎస్‌ఎంఈ పథకం విశేషాలను గురించి తెలిపారు. మేళాలో భాగంగా జోన్‌ మొత్తంగా బ్యాంకు రూ.50.19 కోట్ల మేర రుణాలను మంజూరు చేసింది. ఇందులో సుమారు రూ.31.43 కోట్ల రుణాలకు సూత్రప్రాయ అంగీకారం తెలపగా.. మిగతా రుణాలను జారీ చేసింది.
మీ స్నేహితులకు రికమెండ్ చెయ్యండి